ആറളം ചെടിക്കുളത്ത് കൊട്ടാരത്തെ കുടുംബങ്ങള്ക്ക് പട്ടയം ഇരിട്ടി: ആറളം പഞ്ചായത്തിലെ ചെടിക്കുളം കൊട്ടാരത്തെ 47 കുടുംബങ്ങള്ക്ക് പട്ടയം നല്കുന്നതിനു മുന്നോടിയുള്ള ഭൂസര്വേ നടപടികള് ആരംഭിച്ചു. ഇരിട്ടി താലൂക്ക് സര്വ്വേയറുടെ നേതൃത്വത്തിലാണ് സര്വേ നടപടികള് ആരംഭിച്ചത്. മിച്ചഭൂമിയാണെന്ന് അറിയാതെ പണം കൊടുത്ത് സ്ഥലം വാങ്ങി വഞ്ചിതരായ നാല്പ്പത്തിയേഴ് കുടുംബങ്ങള് സ്വന്തം ഭൂമിയില് കൈയേറ്റക്കാരെ പോലെയാണ് വര്ഷങ്ങളായി ഇവിടെ താമസിച്ചു വന്നിരുന്നത് നാല്പ്പത് വര്ഷത്തിലധികമായി വില കൊടുത്ത് വാങ്ങിയ തങ്ങളുടെ ഭൂ പ്രദേശത്ത് വീടുവെച്ചും കൃഷിനടത്തിയും ജീവിക്കുന്ന നാല്പ്പത്തിയേഴ് കുടുംബങ്ങളുടെ അന്പത്തി രണ്ട് ആധാരങ്ങളുടെ പട്ടയത്തിനായുള്ള സര്വ്വേ നടപടികളാണ് ഇന്നലെ ആരംഭിച്ചത്. കുന്നത്തു ചിറയില് അബ്ദുറഹ്മാന് എന്നയാളില് നിന്ന് ഭൂമി വാങ്ങി താമസമാക്കിയ കുടുംബങ്ങളാണ് വഞ്ചിതരായത്. 10.91 ഏക്കര് സ്ഥലം വിവിധ കാലങ്ങളിലായി 47 കുടുംബങ്ങള് വിലകൊടുത്തു വാങ്ങുകയായിരുന്നു. 10 സെന്റ് മുതല് ഒരേക്കര് വരെ ഭൂമിയുള്ള കൈവശക്കാരാണ് ഇവിടെ താമസിക്കുന്ന കുടുംബങ്ങള്. 2015 വരെ ഇവരില് നിന്നെല്ലാം വില്ലേജ് അധികൃതര് നികൃതിയും സ്വീകരിച്ചിരുന്നു. 15ന് ശേഷം നികുതി സ്വീകരിക്കാതായതോടെയാണ് തങ്ങള് വാങ്ങിയത് മിച്ചഭൂമിയാണെന്ന കാര്യം ഇവിടുത്തെ താമസക്കാരായവര് എല്ലാവരും അറിയുന്നത്. തുടര്ന്ന് ഏറെ കാലമായി പ്രദേശവാസികള് നടത്തിയ സമരത്തിന്റെയും, നിയമ പോരാട്ടത്തിന്റെയും ഫലമായാണ് മുഖ്യമന്ത്രിയുടെ നൂറ് ദിന കര്മ്മ പദ്ധതിയില് ഉള്പ്പെടുത്തി ഇവര്ക്ക് പട്ടയം നല്കാനുള്ള തീരുമാനമായത്. സ്വന്തം ഭൂമിയുണ്ടായിട്ടും ഇടപാടുകള് നടത്താനും ബാങ്ക് വായ്പക്കും സര്ക്കാര് ആനുകൂല്യത്തിനും അപേക്ഷിക്കാനും കഴിയാതിരുന്ന കുടുംബങ്ങള്ക്ക് സര്ക്കാര് തീരുമാനം വലിയ ആശ്വാസമായിരിക്കുകയാണ് .ആറളം പഞ്ചായത്തംഗം ഇ.പി. മേരിക്കുട്ടി, പി.വി കുഞ്ഞിക്കണ്ണല് , ടി എ ജോസഫ് , കെ ജെ അപ്പച്ചന് , താലുക്ക് സര്വ്വേയര് രവീന്ദ്രന് കണ്ണോത്ത്, ആറളം വില്ലേജ് ഫീല്ഡ് അസി. കെ.സുരേന്ദ്രന് എന്നിവരുടെ നേതൃത്വത്തിലാണ് സര്വ്വേ നടപടികള്ക്ക് തുടക്കമായത്.